Document ID: 32006D0212

PADOMES LĒMUMS
(2006. gada 14. marts),
ar ko Lēmumu 1999/70/EK par valstu centrālo banku ārējiem revidentiem groza attiecībā uz Österreichische Nationalbank ārējiem revidentiem
(2006/212/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumam pievienoto Protokolu par Eiropas Centrālo banku sistēmas un Eiropas Centrālās bankas statūtiem, un jo īpaši tā 27.1. pantu,
ņemot vērā Eiropas Centrālās bankas Ieteikumu ECB/2006/1 (2006. gada 1. februāris) Eiropas Savienības Padomei par Österreichische Nationalbank ārējiem revidentiem (1),
tā kā:
(1)
Eiropas Centrālās bankas (ECB) un Eurosistēmas valstu centrālo banku pārskatu revīziju veic neatkarīgi ārējie revidenti, ko ieteikusi ECB Padome un apstiprinājusi Eiropas Savienības Padome.
(2)
Saskaņā ar Federālā akta par Österreichische Nationalbank 37. panta 1. punktu Österreichische Nationalbank (ÖNB) pilnsapulce katru gadu ievēl divus revidentus un divus revidentu aizstājējus. Revidentu aizstājēji tiek pilnvaroti vienīgi tad, ja revīziju nevar veikt revidenti.
(3)
Pašreizējo ÖNB ārējo revidentu pilnvaras pēc 2005. finanšu gada revīzijas pabeigšanas nevar tikt atjaunotas uz vēl vienu termiņu. Tādēļ ir jāieceļ ārējais revidents laikposmam no 2006. finanšu gada.
(4)
ÖNB saskaņā ar Kopienas, kā arī Austrijas publiskā iepirkuma tiesību aktiem par saviem jaunajiem ārējiem revidentiem ir izvēlējusies KPMG Alpen-Treuhand GmbH, TPA Horwath Wirtschaftsprüfung GmbH, Moore Stephens Austria Wirtschaftsprüfungsgesellschaft mbH un BDO Auxilia Treuhand GmbH, un ECB uzskata, ka tie atbilst apstiprināšanai vajadzīgajām prasībām.
(5)
Pēc ECB Padomes ieteikuma ārējo revidentu pilnvaras būtu jāatjauno katru gadu, nepārsniedzot piecu gadu kopējo pilnvaru laiku.
(6)
Ir lietderīgi ievērot ECB Padomes ieteikumu un atbilstīgi grozīt Lēmumu 1999/70/EK (2),
IR PIEŅĒMUSI ŠO LĒMUMU.
1. pants
Lēmuma 1999/70/EK 1. panta 9. punktu aizstāj ar šādu tekstu:
“9. Ar šo par Österreichische Nationalbank ārējiem revidentiem 2006. finanšu gadam apstiprina KPMG Alpen-Treuhand GmbH kopā ar TPA Horwath Wirtschaftsprüfung GmbH.
Ar šo par ÖNB ārējo revidentu aizstājējiem 2006. finanšu gadam apstiprina Moore Stephens Austria Wirtschaftsprüfungsgesellschaft mbH kopā ar BDO Auxilia Treuhand GmbH.
Šīs pilnvaras var atjaunot katru gadu, nepārsniedzot piecu gadu kopējo pilnvaru laiku, kas beidzas ne vēlāk kā 2010. finanšu gadā.”
2. pants
Šo lēmumu paziņo Eiropas Centrālajai bankai.
3. pants
Šo lēmumu publicē Eiropas Savienības Oficiālajā Vēstnesī.
Briselē, 2006. gada 14. martā

Labels: 2
18
4